**OBRAZLOŽENJE FINANCIJSKOG PLANA ETNOGRAFSKOG MUZEJA ISTRE/MUSEO ETNOGRAFICO DELL'ISTRIA ZA 2026. GODINU I PROJEKCIJA ZA 2027. I 2028. GODINU**

Člankom 33. Statuta Etnografskog muzeja Istre – Museo etnografico dell'Istria, utvrđena je nadležnost Upravnog vijeća Etnografskog muzeja Istre – Museo etnografico dell'Istria za donošenje Financijskog plana Etnografskog muzeja Istre – Museo etnografico dell'Istria, a pravni temelj za donošenje Financijskog plana sadržan je u odredbama članaka 28 - do 38. Zakona o proračunu (NN 144/21), izmjenama i dopunama Pravilnika o proračunskim klasifikacijama (NN 122/25) te uputama Ministarstva financija o računovodstvenom evidentiranju i planiranju korištenja sredstava Europske unije.

Uz financijski plan Etnografskog muzeja Istre – Museo etnografico dell'Istria dostavlja se obrazloženje financijskog plana koji se sastoji od obrazloženja općeg i posebnog dijela financijskog plana.

Obrazloženje općeg dijela financijskog plana sadrži obrazloženje prihoda i rashoda, primitaka i izdataka te prenesenog viška odnosno manjka financijskog plana.

Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja ( poveznica na Provedbeni program Istarske županije za razdoblje 2025.-2029. godine.).

**OBRAZLOŽENJE OPĆEG DIJELA FINANCIJSKOG PLANA ZA 2026. GODINU I PROJEKCIJA ZA 2027. I 2028. GODINU**

Opći dio financijskog plana Etnografskog muzeja Istre – Museo etnografico dell'Istria sastoji se od Sažetka računa prihoda i rashoda i sažetka računa financiranja, tabele A – Računa prihoda i Računa rashoda i tabele B - Računa financiranja.

Sažetak prikazuje plan prihoda u iznosu od 588.801,89 EUR, rashode u iznosu od 638.800,00 EUR te plan donosa viška u iznosu od 49.998,11 EUR.

Projekcije prihoda i rashoda za 2027. iznosi 610.000,00 EUR, za 2028. godinu iznosi 630.000,00 EUR.

**A. RAČUN PRIHODA I RASHODA**

***PRIHODI***

Etnografski muzej Istre – Museo etnografico dell'Istria u 2026. godini planira ostvariti prihode u iznosu od 588.801,89 EUR.

Planirani prihodi su odraz planiranih aktivnosti i njihove procjene za provedbu te se planiraju iz slijedećih izvora:

1.1. Nenamjenski prihodi i primici (Istarska županija) 522.826,84 EUR;

3.1. Vlastiti prihodi (prihodi od prodaje robe i usluga) 9.500,00 EUR;

4.3. Prihodi za posebne namjene (prihodi ostvareni prodajom ulaznica) 24.000,00 EUR;

5.0. Pomoći iz državnog proračuna:

- Ministarstvo kulture i medija za proračunske korisnike 23.263,05 EUR;

- Ministarstvo znanosti i obrazovanja za proračunske korisnike 2.890,00 EUR;

5.2. Gradovi i općine za proračunske korisnike:

- Grad Pazin za proračunske korisnike 5.000,00 EUR;

- Ostale institucije za muzeje (Turistička zajednica središnje Istre) 1.325,00 EUR.

Prihodi po svim izvorima sučeljeni su odgovarajućih rashodima u svrhu načela uravnoteženja financijskog plana. Izvor 1.1. planiran je prema utvrđenim limitima Osnivača te sukladno planu prijava na natječaje za programe javnih potreba u kulturi Istarske županije.

Izvori pomoći po IF 5, u svim planiranim razdobljima, planirani su sukladno planu prijava na natječaje za programe javnih potreba u kulturi prema Ministarstvu kulture i medija RH, Ministarstvu znanosti i obrazovanja, Gradu Pazinu te Turističkoj zajednici središnje Istre.

Na polju projekcija za 2027. i 2028. godinu, prihodi se planiraju u iznosu od 610.000,00 EUR za 2027. te 630.000,00 EUR za 2028. godinu sukladno planiranim aktivnostima.

***DONOS VIŠKA IZ PRETHODNE GODINE***

Pored planiranih prihoda za 2026. godinu Etnografski muzej Istre – Museo etnografico dell'Istria je temeljem kalkulacije prihoda i rashoda tekuće (2025.) godine u financijski plan za 2026. godinu ukalkulirao i predviđeni višak u iznosu od 49.998,11 EUR iz slijedećih izvora: 3.1. Vlastiti prihodi 13.998,11 EUR; 4.3. Prihodi za posebne namjene 36.000,00 EUR.

Višak po vlastitom izvoru 3.1. rasporediti će se u iznosu od 11.998,11 EUR za redovno poslovanje i 2.000,00 EUR za provedbu pedagoške aktivnosti.

Višak po vlastitom izvoru 4.3. rasporediti će se u iznosu od 16.681,25 EUR za sanaciju kaštela i nabavku opreme, 14.000,00 EUR za programsku djelatnost te 5.318,75 EUR za potrebe redovnog poslovanja.

Procijenjeni višak koji se planira ostvariti i prenijeti u 2026. godinu rezultat je ostvarenja većih priliva od pruženih stručnih usluga muzeja tijekom 2025. godine a što se planira realizirati kroz gore navedene aktivnosti u slijedećoj godini. Procijenjeni višak u iznosu od 49.998,11 EUR se planira u potpunosti iskoristiti u jednoj proračunskoj godini (2026.)

***RASHODI***

Rashodi se planiraju u visini planiranih prihoda i ukalkuliranog viška koji se prenosi u iznosu od 638.800,00 EUR za 2026., 610.000,00 EUR za 2027. te 630.000,00 EUR za 2028 godinu.

Za 2026. godinu na rashode poslovanja planira se iznos od 587.551,76 EUR, a 51.248,24 EUR na rashode za nabavu nefinancijske imovine.

Za 2027. godinu na rashode poslovanja planira se iznos od 579.583,01 EUR, a 30.416,99 EUR na rashode za nabavu nefinancijske imovine.

Za 2028. godinu na rashode poslovanja planira se iznos od 594.583,01 EUR, a 35.416,99 EUR na rashode za nabavu nefinancijske imovine.

Rashodi su u općem dijelu financijskog plana svrstani prema ekonomskoj i funkcijskoj klasifikaciji te izvorima financiranja. Raspoređeni su na odgovarajuće račune rashoda, te izvore financiranja sukladno planu rada te programima i troškovnicima iz prijavnica na natječaje javnih potreba za 2026. godinu te procjene istih za godine projekcija.

Za 2026. godinu rashodi za zaposlene planirani su u iznosu od 412.300,00 EUR te se odnose na plaće i doprinose za redovan rad te ostale naknade za zaposlene koji su iskalkulirani temeljem odredbi Kolektivnog ugovora za zaposlenike u Povijesnom i pomorskom muzeju Istre i Etnografskom muzeju Istre.

Materijalni rashodi planirani su u iznosu od 174.751,76 EUR a odnose se na prijevozne troškove za zaposlenike, materijalne rashode koji proizlaze iz redovnog poslovanja te na materijalne rashode programske djelatnosti.

Financijski rashodi odnose se na rashode banaka na ime troškova bankarskih usluga i usluga platnog prometa a planirani su u iznosu od 500,00 EUR.

Rashodi za nabavu proizvedene dugotrajne imovine planirani su u iznosu od 51.248,24 EUR a odnose se na nabavu opreme za potrebe redovnog poslovanja muzeja, izrada vitrina za čuvanje građe i sl. te za uređenje dijela prostora Kaštela za što se planiraju sredstva u visini od 40.681,25 EUR iz izvora Istarske županije, Grada Pazina i iz vlastitih sredstva.

***B. RAČUN FINANCIRANJA***

Tabela B – račun financiranja podnosi se prazna obzirom da Etnografski muzej Istre – Museo etnografico dell'Istria ne ostvaruje primitke niti izdatke za financijsku imovinu i otplatu zajmova.

**OBRAZLOŽENJE POSEBNOG DIJELA FINANCIJSKOG PLANA ZA 2026. GODINU I PROJEKCIJA ZA 2027. I 2028. GODINU**

**SAŽETAK DJELOKRUGA RADA**

Etnografski muzej Istre – Museo etnografico dell'Istria je kulturna, znanstvena i informativna javna institucija, čiji se rad temelji na Zakonu o muzejima, Zakonu o zaštiti i očuvanju kulturnih dobara i drugim zakonskim i podzakonskim aktima. Muzej svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

**NAZIV PROGRAMA:** 2801 Redovna djelatnost ustanova u kulturi

**NAZIV AKTIVNOSTI:** A280101 Rashodi za zaposlene, A280102 Materijalni rashodi, K280103 Ulaganja u opremu, K280111 Uređenje dijela potkrovlja kaštela u Pazinu

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

Zakon o muzejima (NN 61/18,98/19,114/22,36/24), Zakon o zaštiti i očuvanju kulturnih dobara (NN 145/24), Kolektivni ugovor za zaposlene u Povijesnom i pomorskom muzeju Istre – Museo storico e navale dell´Istria i Etnografskom muzeju Istre – Museo etnografico dell'Istria, Zakon o proračunu (NN 144/21), Pravilnik o planiranju u sustavu proračuna (NN 1/24), Zakon o porezu na dohodak (NN 115/16, 106/18, 121/19, 32/20, 138/20, 151/22,114/23, 152/24), Provedbeni program Istarske županija za razdoblje 2025.-2029., te drugi normativni akti Etnografskog muzeja Istre – Museo etnografico dell'Istria.

**OBRAZLOŽENJE AKTIVNOSTI:**

Za 2026. godinu predviđaju se rashodi za zaposlene u potpunosti (11 zaposlenika) što znači da će svi zaposleni djelatnici raditi na puno radno vrijeme osim djelatnika na radnom mjestu recepcionar koji radi na pola radnog vremena. Struktura zaposlenika: ravnateljica, tajnica računopolagateljica, muzejska pedagoginja savjetnica, muzejski savjetnik, troje djelatnika na radnom mjestu kustosa (od toga jedna djelatnica odlazi na dugotrajno bolovanje i do početka 2026.g trebali bi naći zamjenu), dokumentaristica, preparator, recepcionar i spremačica – prodavač karata. Aktivnost materijalnih rashoda muzeja obuhvaća cjelokupnu muzejsku djelatnost te preduvjet za izvršavanje svih zadanih aktivnosti muzeja u jednoj proračunskoj godini. Rashodi ove aktivnosti se iskazuju kroz redovne režijske troškove i troškove povremenih nabavki i popravaka, troškove uredskog poslovanja, fiksne troškove održavanja objekta, opreme i informacijskog sustava, rashode vezane uz zaštitu muzejskog postava i građe pohranjene u muzejske čuvaonice. Kroz aktivnost Ulaganja u opremu planira se kontinuirana zamjena dotrajale informatičke opreme ili nadogradnja postojeće opreme, nabava uredske opreme te stručne literature muzeja. Program uređenja Kaštela za 2026. godinu obuhvaćaju radovi građevinske sanacije radnog prostora unutar Etnografskog muzeja Istre u suterenu Pazinskog kaštela u sklopu kojih će se izvesti radovi sklanjanja inventara iz prostora, uređenja poda, puškarnice, zidova, prozora i instalaterski radovi te će se na taj način omogućiti kvalitetno deponiranje muzejskih predmeta.

**CILJ USPJEŠNOSTI:**

POSEBNI CILJ: 2.4 Učinkovito upravljanje regionalnim razvojem, 4.2. Razvoj kulturnog sektora, te jačanje kulturnog identiteta, baštine i tradicije

MJERA: 2.4.9. Ostale mjere iz samoupravnog djelokruga: Javna uprava i administracija, 4.2.8. Ostale mjere iz samoupravnog djelokruga u području kulture, 4.2.5. Razvoj kulturne infrastrukture

**POKAZATELJI USPJEŠNOSTI**:

Mjera: 2.4.9. Ostale mjere iz samoupravnog djelokruga: Javna uprava i administracija

|  |  |  |  |  |  |
| --- | --- | --- | --- | --- | --- |
| Pokazatelji rezultata | Početna vrijednost  (2025.) | Ciljne vrijednosti | | | |
| 2026. | 2027. | 2028. | 2029. |
| Zakonito, pravovremeno i cjelovito obavljeni poslovi upravnih tijela Istarske županije i proračunskih korisnika | kontinuirano | kontinuirano | kontinuirano | kontinuirano | kontinuirano |

Mjera: 4.2.8. Ostale mjere iz samoupravnog djelokruga u području kulture

|  |  |  |  |  |  |
| --- | --- | --- | --- | --- | --- |
| Pokazatelji rezultata | Početna vrijednost  (2025.) | Ciljne vrijednosti | | | |
| 2026. | 2027. | 2028. | 2029. |
| Održavanje postojeće infrastrukture i osuvremenjivanje opreme | kontinuirano | kontinuirano | kontinuirano | kontinuirano | kontinuirano |

Mjera: 4.2.5. Razvoj kulturne infrastrukture

|  |  |  |  |  |  |
| --- | --- | --- | --- | --- | --- |
| Pokazatelji rezultata | Početna vrijednost  (2025.) | Ciljne vrijednosti | | | |
| 2026. | 2027. | 2028. | 2029. |
| Restauracija i valorizacija građevina kulturne baštine | kontinuirano | kontinuirano | kontinuirano | kontinuirano | kontinuirano |

**NAZIV PROGRAMA:** 2803 Novi stalni postav

**NAZIV AKTIVNOSTI:** A280301 Uređenje novog stalnog postava

**OBRAZLOŽENJE AKTIVNOSTI:**

Nakon realizacije novog stalnog postava kontinuirano se ulaže u održavanje opreme te se u sljedećem razdoblju planiraju samo poslovi održavanja i eventualne zamjene informatičkog i video djela postava zbog dotrajalosti istih.

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

Zakon o muzejima (NN 61/18,98/19,114/22,36/24), Zakon o zaštiti i očuvanju kulturnih dobara (NN 145/24), Zakon o proračunu (NN 144/21), Pravilnik o planiranju u sustavu proračuna (NN 1/24), Provedbeni program Istarske županija za razdoblje 2025.-2029., te drugi normativni akti Etnografskog muzeja Istre – Museo etnografico dell'Istria.

**CILJ USPJEŠNOSTI:**

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.8. Ostale mjere iz samoupravnog djelokruga u području kulture

**POKAZATELJI USPJEŠNOSTI**:

Mjera: 4.2.8. Ostale mjere iz samoupravnog djelokruga u području kulture

|  |  |  |  |  |  |
| --- | --- | --- | --- | --- | --- |
| Pokazatelji rezultata | Početna vrijednost  (2025.) | Ciljne vrijednosti | | | |
| 2026. | 2027. | 2028. | 2029. |
| Održavanje postojeće infrastrukture i osuvremenjivanje opreme | kontinuirano | kontinuirano | kontinuirano | kontinuirano | kontinuirano |

**NAZIV PROGRAMA:** 2804 Program javnih potreba u kulturi

**NAZIV AKTIVNOSTI:** A280487 Pedagoška djelatnost

**OBRAZLOŽENJE AKTIVNOSTI:**

Cilj je na što suvremeniji način a u skladu s pedagoško-muzejskim stremljenjima i prema najnovijim saznanjima iz andragogije i cjeloživotnog obrazovanja ponuditi posjetiteljima različitih dobnih skupina muzejske sadržaje kao i sadržaje koje čuva i baštini Centar za nematerijalnu kulturu Istre. Zadaci su približiti muzej publici. Aktivnosti: organizirati ljetne dječje radionice u trajanju od pet dana za vrijeme ljetnih školskih praznika u Pićnu i Pazinu; tematske radionice tijekom cijele godine za djecu i mlade; Muzejski četvrtak projekt različitog sadržaja (filmovi, radionice, predavanja, izložbe, znanstveno/stručne skupove i okrugle stolove) kroz jesen, zimu i proljeće za sve dobne uzraste.

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

Zakon o muzejima (NN 61/18,98/19,114/22,36/24), Zakon o kulturnim vijećima i financiranju javnih potreba u kulturi (NN 83/22), Zakon o proračunu (NN 144/21), Pravilnik o planiranju u sustavu proračuna (NN 1/24), Provedbeni program Istarske županija za razdoblje 2025.-2029., te drugi normativni akti Etnografskog muzeja Istre – Museo etnografico dell'Istria.

**CILJ USPJEŠNOSTI:**

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.6. Potpora umjetničkoj produkciji

**POKAZATELJI USPJEŠNOSTI**:

Mjera: 4.2.6. Potpora umjetničkoj produkciji

|  |  |  |  |  |  |
| --- | --- | --- | --- | --- | --- |
| Pokazatelji rezultata | Početna vrijednost  (2025.) | Ciljne vrijednosti | | | |
| 2026. | 2027. | 2028. | 2029. |
| Broj posjetitelja | 16.000 | 16.000 | 16.000 | 16.000 | 16.000 |
| On line posjetitelji | 100.000 | 100.100 | 100.200 | 100.300 | 100.400 |

**NAZIV PROGRAMA:** 2806 Program javnih potreba u kulturi

**NAZIV AKTIVNOSTI**: A280601 Godišnji izložbeni program, A280603 Manifestacije, A280604

Izdavanje publikacija, A280605 Preventivna zaštita

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

Zakon o muzejima (NN 61/18,98/19,114/22,36/24), Zakon o zaštiti i očuvanju kulturnih dobara (NN 145/24), Zakon o kulturnim vijećima i financiranju javnih potreba u kulturi (NN 83/22), Zakon o proračunu (NN 144/21), Pravilnik o planiranju u sustavu proračuna (NN 1/24), Provedbeni program Istarske županija za razdoblje 2025.-2029., te drugi normativni akti Etnografskog muzeja Istre – Museo etnografico dell'Istria.

**OBRAZLOŽENJE AKTIVNOSTI:**

Cilj godišnjeg izložbenog programa je upoznati posjetitelje s bitnim odrednicama istarske kulture i identitetskih obilježja. Planirane su dvije izložbe pod istim nazivom: Otisci na pozornici izložba povodom 60. godišnjice Smotre narodne glazbe i plesa Istre. Prva i manjeg obima uprizoriti će se u Pićnu u Centru za nematerijalnu kulturu, a druga većeg obima u Etnografskom muzeju Istre u Pazinu. Ovaj jubilej predstavlja jedinstvenu priliku za sustavnu rekapitulaciju, valorizaciju i prezentaciju manifestacije koja je u Istri neprekidno djelovala šest desetljeća. Cilj projekta je dokumentirati, interpretirati i popularizirati povijesni, kulturni i društveni značaj Smotre, koja je postala svojevrsna institucija u očuvanju i promicanju nematerijalne kulturne baštine Istre. Kroz izložbu i katalog, želi se oživjeti uspomena na brojne izvođače, organizatore i događaje koji su obilježili ovu manifestaciju, istovremeno skrećući pažnju javnosti na njezinu aktualnost i budućnost, te kritički govoriti o problematici folklora i folklorizma na pozornici. Također tendencija je ugostiti etnografsku izložbu Muzeja Turopolja i Filozofskog fakulteta iz Zagreba pod nazivom: Planjke-vugli-cifre. Dokumentiranje drvene arhitekture Turopolja – starija i novija građa u dijalogu.

Predviđamo i gostovanje naših dviju izložbi: Ranieri Mario Cossar i Ča delamo kad niš ne delamo u Turopolju i Ljubljani.

Cilj manifestacija je na popularan način prezentirati materijalnu i nematerijalnu kulturu Istre. Aktivnosti pri radu na manifestacijama su: osmišljavanje, arhivsko istraživanje, terensko istraživanje, suradnja s dizajnerima, rad na promidžbi, dogovori s gostima i voditeljima radionica, uređenje prostora i postavljanje izložbe. Kroz 2026. godinu u planu su tri manifestacije: Dani rukotvorina sa zadacima popularizacije i upoznavanja s tradicijskim i suvremenim rukotvorstvom, (ove godine je tema bilje); Mjesec pripovijedanja sa zadacima popularizacije lokalnih govora (koji se nalaze i na Nacionalnoj listi nematerijalne kulturne baštine) kroz umjetnost, svakodnevni govor i u radu s djecom; Martin bez etikete je manifestacija posvećena vinu, vinogradarstvu i vinarima Istre, zadaci su očuvati tradiciju malih proizvođača vina bez etikete, obiteljsko obrađivanje vinograda i proizvodnja vina, biti će posvećena starim sortama vina. Od manifestacija će se realizirati i program Kontakt zona posvećena osjetljivim zajednicama u Istri.

Kroz aktivnost izdavanje publikacija cilj je približiti tradicijsku kulturu Istre i putem publikacija. 2026. godine tiskat će se knjiga pod nazivom Ove ruke moraju sve: svakodnevne prakse i iskustva rada plaćenih radnica u kućanstvu. To je etnološko/antropološko istraživanje o složenosti fenomena rada u kućanstvu (koje uključuje i skrb za nemoćne osobe) razložen je kroz širok spektar pitanja vezenih za rastuće procese globalne nejednakosti i periferizacije od same kasnokapitalističke definicije rada). Knjiga govori o migracijskim procesima i tzv. feminizaciji preživljavanja temeljeći se na istraživanjima Istre i Primorja.

Cilj aktivnosti preventivne zaštite je adekvatno zaštititi muzejsku građu i istovremeno je prezentirati javnosti. Planirane aktivnosti su nabavka muzejske lutke, sustava za vješanje slika, okviri za slike, beskiselinske arhivske kutije. Muzej je dužan provoditi preventivnu zaštitu muzejske građe i muzejske dokumentacije. Preventivna zaštita sastavni je dio zaštite, a obuhvaća osiguranje primjerenih mikroklimatskih uvjeta temperature i relativne vlažnosti zraka, svjetlosnih uvjeta (zračenja), uništavanja nametnika, kontrolu ljudi (osoblja i korisnika), prevenciju djelovanja štetnih tvari i ostale preventivne postupke nad muzejskim predmetima kod čuvanja ili izlaganja.

**CILJ USPJEŠNOSTI:**

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.6. Potpora umjetničkoj produkciji

**POKAZATELJI USPJEŠNOSTI**:

Mjera: 4.2.6. Potpora umjetničkoj produkciji

|  |  |  |  |  |  |
| --- | --- | --- | --- | --- | --- |
| Pokazatelji rezultata | Početna vrijednost  (2025.) | Ciljne vrijednosti | | | |
| 2026. | 2027. | 2028. | 2029. |
| Broj posjetitelja | 16.000 | 16.000 | 16.000 | 16.000 | 16.000 |
| On line posjetitelji | 100.000 | 100.100 | 100.200 | 100.300 | 100.400 |

Predsjednik Upravnog vijeća EMI/MEI

Marko Ljubešić